28/02/2012 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Número de expediente: IN627A 2011/6-0

Resolución do 30 de xaneiro de 2012, da Dirección Xeral de Industria, Enerxía e Minas, pola que se outorga á empresa Gas Natural Distribución SDG, SA a autorización administrativa, se aproba o proxecto de execución e se recoñece, en concreto, a utilidade pública do proxecto da infraestrutura de distribución de gas natural denominada “Punto de entrega a Gas Galicia en 10 bar en Culleredo” (expediente IN627A 2011/6-0). Logo de examinar o expediente instruído a instancias da empresa Gas Natural Distribución SDG, SA, con CIF A63485890 e con enderezo, para os efectos de notificacións, na rúa Lisboa, s/n, edificio Área Central, local 31 HIJ, 15707 - Santiago de Compostela (A Coruña), resultan os seguintes ANTECEDENTES DE FEITO Primeiro. –0 20/07/2011 a empresa Gas Natural Distribución SDG, SA presentou a solicitude de autorización administrativa, aprobación do proxecto de execución e recoñecemento, en concreto, da utilidade pública do proxecto da infraestrutura de distribución de gas natural denominada “Punto de entrega a Gas Galicia en 10 bar en Culleredo”, acompañada do preceptivo proxecto de instalacións. Esta infraestrutura gasista configúrase como a orixe do gasoduto de distribución de gas natural denominado “Ramal de subministración en 10 bar a Carral”, que está a promover a empresa Gas Galicia SDG, SA. A autorización da infraestrutura gasista que se solicita comportará, de acordo co que establecen os artigos 103 e 105 da Lei 34/1998, do 7 de outubro, do sector de hidrocarburos, os beneficios da declaración de utilidade pública e a necesidade de ocupación urxente para os efectos de expropiación forzosa dos bens e dereitos afectados, necesarios para o establecemento destas instalacións, e da imposición e o exercicio da servidume de paso e doutras limitacións de dominio. As características desta infraestrutura gasista son as seguintes: • Partirá da rede existente de distribución de gas natural denominada “Ramal e rede da Coruña” de Gas Natural Distribución SDG, SA, á súa saída da posición I-015.1 de Enagás, no termo municipal de Culleredo, e finalizará na punta de tubaxe deixada tras a válvula de saída do armario de regulación (16/10 bar). • As instalacións obxecto deste proxecto son as seguintes: – Toma en carga e accesorios sobre a rede existente “Ramal e rede da Coruña” de Gas Natural Distribución SDG, SA. – Armario de regulación 16/10 bar (tipo AR-01), que se situará nas inmediacións do camiño rúa As Reixas, ao oeste da posición I-015.1 de Enagás, no termo municipal de Culleredo. – Válvulas de seccionamento á entrada e saída deste armario de regulación. – Tubaxe de entrada e saída. • O seu orzamento ascende á cantidade de trinta e sete mil oitocentos corenta euros (37.840 €). Segundo. –0 20/09/2011 a Secretaría Xeral de Calidade e Avaliación Ambiental, da Consellería de Medio Ambiente, Territorio e Infraestruturas, emitiu informe sobre o devandito proxecto no que conclúe que non procede sometelo ao trámite de avaliación de impacto ou efectos ambientais. Terceiro. –0 04/10/2011 esta dirección xeral resolveu someter a información pública a solicitude de autorización administrativa, aprobación do proxecto de execución e recoñecemento, en concreto, da utilidade pública do proxecto denominado “Punto de entrega a Gas Galicia en 10 bar en Culleredo”, promovido pola empresa Gas Natural Distribución SDG, SA. Esta resolución publicouse no Diario Oficial de Galicia do 27/10/2011, no Boletín Oficial da Provincia da Coruña do 28/10/2011 e nos xornais La Voz de Galicia e A Opinión da Coruña do 21/10/2011, e tamén estivo exposta nos taboleiros de anuncios do Concello de Culleredo durante un prazo de vinte días (dende o 18/10/2011 ao 10/11/2011). Así mesmo, esta Dirección Xeral cursou as preceptivas notificacións individuais a todas as persoas que aparecen como interesadas no procedemento expropiatorio, e cuxos predios afectados se relacionaron no anexo da devandita resolución de información pública do 04/10/2011. Durante o período de información pública legalmente establecido non se presentaron alegacións. Cuarto. –Así mesmo, a Dirección Xeral de Industria, Enerxía e Minas trasladou as separatas deste proxecto ás distintas Administracións, organismos ou empresas de servizo público ou de servizos de interese xeral, con bens e dereitos ao seu cargo, afectadas pola mencionada condución de gas, para os efectos de obter o seu informe ao respecto. Na seguinte táboa relaciónanse estas entidades e recóllese un resumo da súa resposta: Quinto. –A Xefatura Territorial da Coruña da Consellería de Economía e Industria (en adiante, xefatura territorial) informou favorablemente sobre o proxecto de referencia o 25/10/2011. FUNDAMENTOS DE DEREITO Primeiro. –A Dirección Xeral de Industria, Enerxía e Minas é a competente para resolver este expediente con fundamento no Estatuto de Autonomía de Galicia, no Real decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas, no Decreto 132/1982, do 4 de novembro, sobre asunción de competencias en materia de industria, enerxía e minas e a súa asignación á Consellería de Industria, Enerxía e Comercio, no Decreto 13/2012, do 4 de xaneiro, polo que se fixa a estrutura orgánica das consellerías da Xunta de Galicia, e no Decreto 324/2009, do 11 de xuño, polo que se establece a estrutura orgánica da Consellería de Economía e Industria, en relación coa Lei 34/1998, do 7 de outubro, do sector de hidrocarburos, co Real decreto 1434/2002, do 27 de decembro, polo que se regulan as actividades de transporte, distribución, comercialización, subministración e procedementos de autorización de instalacións de gas natural, co Decreto 62/2010, do 15 de abril, polo que se regula o trámite de competencia e os criterios de valoración no suposto de concorrencia de dúas ou máis solicitudes de autorización administrativa de instalacións de transporte secundario e distribución de gas natural e redes de distribución de gases licuados do petróleo (GLP) e coa Lei 30/1992, do 26 de novembro, de réxime xurídico das administracións públicas e do procedemento administrativo común. Segundo. –O citado proxecto cumpre coas esixencias regulamentarias fixadas no Real decreto 919/2006, do 28 de xullo, polo que se aproba o regulamento técnico de distribución e utilización de combustibles gasosos e as súas instrucións técnicas complementarias ICG 01 a 11. Terceiro. –En canto aos bens e dereitos afectados por este gasoduto e adscritos ás distintas Administracións, organismos ou empresas de servizo público ou de servizos de interese xeral, a empresa Gas Natural Distribución SDG, SA procederá a realizar os correspondentes cruzamentos e afeccións de acordo cos condicionados e informes emitidos por estes, ou de ser o caso, pendentes de emitir. De conformidade cos preceptos legais citados e os demais de pertinente e xeral aplicación, esta Dirección Xeral RESOLVE • Outorgar á empresa Gas Natural Distribución SDG, SA a autorización administrativa, aprobar o proxecto de execución e recoñecer, en concreto, a utilidade pública do proxecto da infraestrutura de distribución de gas natural denominada “Punto de entrega a Gas Galicia en 10 bar en Culleredo”; con suxeición ás seguintes condicións: Primeira. –Gas Natural Distribución SDG, SA constituirá no prazo de dous meses, a contar dende o momento do outorgamento da autorización, unha fianza por valor de 756,80 €, importe do 2% do orzamento das instalacións, para garantir o cumprimento das súas obrigas, conforme ao previsto no artigo 73.4 da Lei 34/1998, do 7 de outubro, e no artigo 82 do Real decreto 1434/2002, do 27 de decembro. A dita fianza constituirase na Caixa Xeral de Depósitos da Consellería de Facenda da Xunta de Galicia, en calquera das formas sinaladas no artigo 11.3 do Decreto 1775/1967, do 22 de xullo, sobre o réxime de instalación, ampliación e traslado de industrias, e será devolta unha vez se formalice a acta de posta en marcha das instalacións. Segunda. –As instalacións e as súas montaxes deberán cumprir as disposicións e normas técnicas que en xaral sexan de aplicación e, en particular, as correspondentes ao Real decreto 1434/2002, do 27 de decembro, ao Regulamento técnico de distribución e utilización de combustibles gasosos coas súas instrucións técnicas complementarias e as normas que os cumprimentan, regulamentos electrotécnicos, normas UNE e demais normativa e directrices vixentes, así como cantas as substitúan ou se diten a nivel estatal ou desta Comunidade Autónoma, e deberán preverse para responder aos avances tecnolóxicos no eido do gas e lograr abastecementos flexibles e seguros. Terceira. –O prazo para a posta en marcha das instalacións que se autorizan será de doce meses, contados a partir da data da última autorización administrativa necesaria para a súa execución. Cuarta. –As instalacións que se autorizan realizaranse de acordo coas especificacións e planos que figuran no proxecto subscrito polo enxeñeiro de camiños, canles e portos David Gistau Cosculluela (colexiado n.° 12.806 - Colexio de Madrid) e visado polo Colexio de Enxeñeiros de Camiños, Canles e Portos de Madrid (expediente: 145.577; data: 29/06/2011). Quinta. –Unha vez construídas as instalacións autorizadas, a empresa Gas Natural Distribución SDG, SA deberá presentar a solicitude de posta en marcha ante a xefatura territorial, quen deberá estendela, previas as comprobacións técnicas que considere oportunas. Previamente ao levantamento da acta de posta en marcha, a xefatura territorial solicitará á empresa distribuidora os ensaios e probas oportunas, así como o certificado de dirección e remate de obra, asinado por técnico competente, no que conste que a construción e montaxe das instalacións se efectuaron de acordo co proxecto correspondente, acreditando así mesmo, expresamente, o cumprimento das condicións técnicas e prescricións regulamentarias de aplicación. Sexta. –A empresa Gas Natural Distribución SDG, SA deberá iniciar a subministración de gas no prazo dun mes contado a partir da data na que a xefatura territorial formalice a acta de posta en marcha. Sétima. –A autorización outórgase sen prexuízo de terceiros e independentemente das autorizacións ou licencias de competencia doutros organismos ou entidades públicas, necesarias para realizar as instalacións aprobadas. Oitava. –A Administración resérvase o dereito a deixar sen efecto a presente autorización por calquera das causas sinaladas no artigo 34.1 do Decreto 1775/1967, do 22 de xullo; por incumprimento das condicións estipuladas; pola facilitación de datos inexactos; ou por calquera outra causa legal ou regulamentaria que así o prevexa. Contra a presente resolución, que non é definitiva en vía administrativa, cabe interpoñer recurso de alzada ante o conselleiro de Economía e Industria no prazo dun mes, contado a partir do día seguinte ao da súa notificación, conforme ao establecido nos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común, sen prexuízo de que os interesados poidan interpoñer calquera outro recurso que estimen pertinente. Santiago de Compostela, 30 de xaneiro de 2012. O director xeral de Industria, Enerxía e Minas Ángel Bernardo Tahoces